-Ցանկացած նկար ունի իր ասելիքը: Ճիշտ չեմ համարում, երբ հեղինակն ինքն է պատմում իր ստեղծագործության մասին: Եթե փորձեմ ներկայացնել իմ աշխատանքները, ամբողջական չի լինի: Այո, յուրաքանչյուրը պիտի յուրովի ընկալի ու զգա նկարը: Ավելացնեմ, որ երբեք որևէ մեկին դուր գալու նպատակ չեմ ունեցել: Նկարում եմ ոչ թե դիմացինիս գովեստին արժանանալու, այլ` նախևառաջ ինձ համար: Սերգեյ Փարաջանովը, ով իմ ներշնչանքի աղբյուրն է, շատ դիպուկ է ասել. «Շատ վատ է, երբ հայհոյում է խելացին, սակայն ավելի վատ է, երբ գովաբանում է հիմարը»: Չեմ ձգտում որևէ մեկի գովեստին արժանանալ: Իմ խորին համոզմամբ` այն, ինչը մինագամից է սիրվում, արագ կորցնում է իր արժեքը: